
2241. Sülysáp, Szent István tér 1.

Szám: 674-26/2014
Előterjesztést készítette: Farkas Mónika pályázati ügyintéző
Előterjesztés elkészítésének időpontja: 2014. április 10.
Előterjesztést véleményezi: PTÜB
Döntés módja: nyílt szavazás, egyszerű szótöbbség

E L Ő T E R J E S Z T É S

Sülysáp Nagyközség Önkormányzata Képviselő-testületének

2014. április 16-án tartandó rendkívüli ülésére

16. napirendhez

Tárgy: Pályázat benyújtása térfigyelő kamerarendszer létesítésére
Tisztelt Képviselő-testület!

A napokban jelent meg a közbiztonság növelését szolgáló önkormányzati fejlesztések támogatásáról szóló 28/2014. (IV. 1.) BM rendelet, melynek keretében a települési önkormányzatok térfigyelő kamerarendszerek kiépítéséhez vagy bővítéséhez igényelhetnek vissza nem térítendő támogatást, amennyiben:
a) a beruházás közbiztonsági szempontból különösen indokolt, és 

b) az egységes nyomozó hatósági és ügyészségi bűnügyi statisztika alapján a rendőri eljárásban regisztrált bűncselekmények száma a megelőző évhez képest csökkenést nem mutatott vagy a beruházás eredményeképpen a regisztrált bűncselekmények számának számottevő csökkenése várható.
Támogatás a beruházási összeg 100 %-áig igényelhető. A támogatási kérelem benyújtásának határideje: 2014. április 23.
A támogatási kérelem benyújtása előtt megkezdett beruházáshoz támogatás nem nyújtható.

Támogatási kérelmet nyújthat be az a települési önkormányzat is, amely korában benyújtott önkormányzati feladatokhoz kapcsolódó fejlesztési támogatás iránti igényt térfigyelő kamerarendszer kiépítéséhez, bővítéséhez, de támogatást nem kapott.
Kérem a Képviselő-testület szíves döntését a pályázat benyújtásához, egyúttal pedig a Pénzügyi, Településfejlesztési és Ügyrendi Bizottság javaslata alapján azon közterületek meghatározását, ahol a kamerák felszerelésre kerüljenek.
…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete a 28/2014. (IV.1) BM rendelet alapján 
1./ támogatási igényt nyújt be a következő közterületek térfigyelő kamerával való ellátására:
· (közterület neve) – (kamerák száma)

· (közterület neve) – (kamerák száma)

2./ Felkéri a polgármestert a szükséges intézkedések megtételére.  
Határidő: 2014. április 23.
Felelős: polgármester
Sülysáp, 2014. április 10.


Horinka László s.k.


polgármester

Láttam!

Sülysáp, 2014. április 10.
Tóth Krisztina s.k.

jegyző

